রিফাত উদ্দিন, মাধবপুর থেকে ॥ মাধবপুর উপজেলার উপর দিয়ে বৃহস্পতিবার গভীর রাতে বয়ে যাওয়া কাল বৈশাখী ঝড়ে বিদ্যুৎ এর খুটি, গাছ-পালা এবং দু’শতার্ধিক কাচা ও আধা পাকা ঘর বিধ্বস্ত হয়েছে। এ ছাড়া উঠতি বোরো ফসলের ব্যাপক ক্ষতি হয়েছে। রাত সোয়া ১২টা থেকে শুরু হওয়া কাল বৈশাখী ঝড়ে পল্লী বিদ্যুতের প্রায়-২০টি খুটি ভেঙ্গে যাওয়ায় পুরো উপজেলায় বিদ্যুৎ বিচ্ছিন্ন হয়ে পড়ে। ২৪ ঘন্টা পর উপজেলা সদরসহ কিছু এলাকায় বিদ্যুৎ লাইন চালু করা গেলও পুরো উপজেলা অন্ধকারে নিমজ্জিত রয়েছে। বুল্লা ইউপি চেয়ারম্যান সামসুল ইসলাম মামুন জানান-বুল্লা, ধনকুড়া, মাল্লা, মাহমুদপুর, বানেশ্বর গ্রামের উপর দিয়ে বয়ে যাওয়া কাল বৈশাখী ঝড়ে প্রায় শতাধিক ঘর-বাড়ী বিধ্বস্ত হয়েছে। তাছাড়া বিদ্যুতের বেশ কয়েকটি খুটি ভেঙ্গে যাওয়ায় পুরো এলাকা বিদ্যুতবিহীন ...